Nordjyllands Politi arbejder lige nu i Frederikshavn, hvor man er blevet tilkaldt, da en tilskadekommen kvinde er blevet fundet. - Det ser mistænkeligt ud, og vi vil være til stede deroppe det næste stykke tid, fortæller vagtchef ved Nordjyllands Politi, Mads Hesselund, til TV2 Nord. Vagtchefen vil klokken 21.15 ikke komme ind på de nærmere omstændigheder. Kanal Frederikshavn skriver, at de har været i kontakt med beboere på Elmevej, som bekræfter, at en kvinde er blevet stukket ned med en kniv. I følge TV2 Nords mand på stedet, så har et større område været spærret af omkring Elmevej. Afspærringen er klokken 23 langsomt ved at blive ophævet. Opdateres

Referat:
Nordjyllands Politi er onsdag aften til stede i Frederikshavn.